b'\n_START_ARTICLE_\nNodar Kumaritashvili\n_START_PARAGRAPH_\nNodar Kumaritashvili (25. november 1988 \xe2\x80\x93 12. februar 2010) var en georgisk k\xc3\xa6lker, som blev valgt til at repr\xc3\xa6sentere Georgien ved Vinter-OL 2010 for f\xc3\xb8rste gang._NEWLINE_Han blev alvorligt kv\xc3\xa6stet under et tr\xc3\xa6ningspas p\xc3\xa5 det olympiske anl\xc3\xa6g den 12. februar 2010, da han faldt af sin sl\xc3\xa6de. Da han skulle passere det sidste sving f\xc3\xb8r m\xc3\xa5l, styrtede han lige ned i en betons\xc3\xb8jle, hvorefter han straks blev bevidstl\xc3\xb8s. Lidt efter at han var faldet ned, kom han i behandling, og indenfor 20 minutter blev han k\xc3\xb8rt p\xc3\xa5 hospitalet i Whistler, hvor han senere d\xc3\xb8de af sine kv\xc3\xa6stelser._NEWLINE_Han var den fjerde atlet til at d\xc3\xb8 under forberedelserne til de olympiske vinterlege, efter Kazimierz Kay-Skrzypeski, Ross Milne og Nicolas Bochatay.'